# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 22/2012

# zo zasadnutia Vedenia STU zo  dňa 31. 10. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Správa o hospodárení ÚZ ŠD a J
3. Plán a plnenie verejného obstarávania
4. Návrh na odsúhlasenie uzatvorenia nájomných zmlúv
5. Letná univerzita pre stredoškolákov 2012 – vyhodnotenie
6. Akadémia Vapac 2012 – vyhodnotenie
7. Portál absolventov – úvodná informácia
8. Vyhodnotenie prijímacieho konania pre akad. rok 2012/2013
9. Návrh jednotnej firmy označovania budov STU na verejných priestoroch
10. Analýza správy budov STU – náklady na rekonštrukcie  a energie
11. Návrh na udelenie plakety
12. Rôzne
13. Návrh opatrení smerujúcich k formulácii koncepcie vednej politiky STU
14. Návrh na zahraničné pracovné cesty členov Vedenia STU, alebo zamestnancov STU

rektorom poverených z dotácie

1. Vyhodnotenie účasti STU v programe Erasmus mobility v roku 2011-2012
2. Ponuka aplikácie pre smartfóny
3. Správa o stave súdnych sporov

**PREDLOŽENÉ MATERIÁLY:**

1. Správa o hospodárení ÚZ ŠD a J (D. Faktor)
2. Plán a plnenie verejného obstarávania (D. Faktor)
3. Návrh na odsúhlasenie uzatvorenia nájomných zmlúv (D. Faktor)
4. Letná univerzita pre stredoškolákov 2012 – vyhodnotenie (M. Peciar)
5. Akadémia Vapac 2012 – vyhodnotenie (M. Peciar)
6. Portál absolventov – úvodná informácia (M. Peciar)
7. Vyhodnotenie prijímacieho konania pre akad. rok 2012/2013 (F. Horňák)
8. Návrh jednotnej firmy označovania budov STU na verejných priestoroch (M. Sokol)
9. Analýza správy budov STU – náklady na rekonštrukcie  a energie (M. Sokol)
10. Návrh na udelenie Plakety STU prof. Moravčíkovi(R. Redhammer)
11. Rôzne
12. Návrh opatrení smerujúcich k formulácii koncepcie vednej politiky STU (S. Biskupič)
13. Návrh na zahraničné pracovné cesty členov Vedenia STU, alebo zamestnancov STU

rektorom poverených z dotácie (F. Horňák)

1. Vyhodnotenie účasti STU v programe Erasmus mobility v roku 2011-2012 (F. Horňák)
2. Ponuka aplikácie pre smartfóny pre študentov (F. Horňák)
3. Správa o stave súdnych sporov STU (D. Faktor)

**K BODU1: Kontrola úloh**

Splnené úlohy:

|  |  |  |  |
| --- | --- | --- | --- |
| **2/21/2012-V**  **Úloha zrušená** | V STU ukladá preveriť NZ s nájomcom Centrum výskumu rastlinnej výroby Piešťany špecifikovanú v bode 3) v súvislosti s pripravovaným projektom UVP.   1. NZ s nájomcom Centrum výskumu rastlinnej výroby Piešťany, Bratislavská cesta, Piešťany. Prenájom nebytových priestorov na FCHPT, sklad S-119 o výmere 32 m2, archív č. 159 o výmere 14 m2, kancelária č. 1126 o výmere 12 m2, kancelária č. 1127 o výmere 12 m2, laboratórium č. 1128 o výmere 12 m2, laboratórium-kultivačná miestnosť č. 1129 o výmere 24 m2, laboratórium č. 1130 o výmere 36 m2, laboratórium č. 1131 o výmere 36 m2 – všetko nová budova FCHPT. Cena nájmu 20 €/m2/rok za sklad a archív, 70 €/m2/rok za laboratória, 90€/m2/rok za kancelárie, spolu ročne 10 640 eur. Doba nájmu od 1.11.2012 do 30.9.2017. Nebytové priestory budú využívané pre činnosť organizačnej zložky Centra, Výskumného ústavu vinohradníckeho a vinárskeho, Bratislava.   Návrh predkladá dekan fakulty,  ceny sú v súlade so Smernicou STU. | 31.10.2012 | D. Faktor |
| **5/21/2012-V** | V STU odporúča zaobstarať sadu športového oblečenia s logom STU pre účely reprezentácie a ocenenia športovcov z rozpočtu Rady športu STU. | 31.10.2012 | M. Sokol |
| **6/21/2012-V** | V STU odporúča vykonať potrebné kroky k tomu, aby bola zvýraznená pozícia športu na STU na webovom sídle STU. | 31.10.2012 | M .Peciar |
| **8/21/2012-V** | V STU ukladá navrhnúť športovcov na ocenenie ku dňu študentov. | 28.10.2012 | F. Horňák |

Odložené úlohy:

|  |  |  |  |
| --- | --- | --- | --- |
| **3/27/2011** | Navrhnúť reorganizáciu výskumného centra a projektového strediska a ich vzťah s fakultami. | 31.12.2012 | S. Biskupič,D. Faktor |
| **2/15/2012-V** | V STU ukladá prepracovať návrh Metodického usmernenia pre  postup predkladania návrhov na uzatvorenie nájomných zmlúv  a povinnosti navrhovateľov počas trvania nájomného  vzťahu  a pri jeho ukončení v spolupráci s ekonomickým, organizačno-  právnym útvarom a útvarom hlavného kontrolóra. | 30.11.2012 | D. Faktor |
| **1/21/2012-V** | V STU ukladá preveriť detailne údaje v predloženej tabuľke Čerpanie rozpočtu dotácie STU k 30.09.2012 a odkomunikovať ich s jednotlivými fakultami. | 30.11.2012 | D. Faktor |
| **4/21/2012-V** | V STU ukladá Návrh Smernice na vydávanie edície monografií z PhD. dizertačných prác – opravená verzia po zapracovaní pripomienok znova predložiť na rokovanie V STU. | 15.11.2012 | S. Biskupič |

**K BODU2: Správa o hospodárení ÚZ ŠD a J**

Materiál uviedol kvestor.

Správa informovala o hospodárení študentských domovov v rámci hlavnej a podnikateľskej

činnosti ako aj o hospodárení študentských jedální.

**UZNESENIE: 1/22/2012-V**

V STU berie na vedomie správu o hospodárení ÚZ ŠDaJ s pripomienkami.

**UZNESENIE: 2/22/2012-V**

V STU rozhodlo o rozdelení finančných prostriedkov pridelených STU v rámci dotácie na rok

2012 na študentské domovy pre ÚZ Gabčíkovo vo výške 53 337 EUR nasledovne:

* 18 000 EUR bude pridelených ÚZ ŠDaJ
* 35 337 EUR bude pridelených MTF STU

**K BODU 3: Plán a plnenie verejného obstarávania**

Materiál uviedol kvestor ako priebežnú informáciu o realizovaných verejných obstarávaniach

a aktualizáciu plánu VO.

**UZNESENIE: 3/22/2012-V**

V STU berie na vedomie informáciu o realizovaných verejných obstarávaniach a aktualizáciu

plánu VO.

**UZNESENIE: 4/22/2012-V**

V STU ako kolektívny orgán dal súhlas k aktualizácii plánu VO v zmysle predloženej prílohy č. 2 (viď na konci zápisu).



**UZNESENIE: 5/22/2012-V**

V STU ako kolektívny orgán dal predchádzajúci súhlas k začatiu VO podľa prílohy 2

predloženého materiálu okrem položky „Rastrovací elektrónový mikroskop“ v hodnote 776 280

EUR, ktorá podlieha podľa §41 zákona č. 131/20012 Z. z. o vysokých školách schváleniu správnej rady verejnej vysokej školy.

|  |  |  |  |  |  |
| --- | --- | --- | --- | --- | --- |
| Rastrovací elektrónový mikroskop | 713004 | ks | 1 | 776 280,00 | Zariadenie na sledovanie morfológie, fázovej štruktúry a prvkového zloženia polymérnych materiálov - rastrovací elektrónový mikroskop s príslušenstvom, riadiacim počítačom, riadiacim hardwérom a vyhodnocovacím softwérom s minimálnymi technickými parametrami: rozlíšenie minimálne od 1 nm, energovo-disperzný mikroanalytický analyzátor, kryogénna príprava vzoriek a možnosť merania v kryo-podmienkach, iónový nôž s rotačnou hlavou, plazmové čistenie vzoriek a infračervená kamera v komore mikroskopu. |

**K BODU4: Návrh na odsúhlasenie uzatvorenia nájomných zmlúv**

Materiál uviedol a prezentoval kvestor.

**UZNESENIE: 6/22/2012-V**

V STU ako kolektívny orgán dal predchádzajúci súhlas k uzavretiu nájomnej zmluvy v zmysle predloženej žiadosti špecifikovanej v bode 1).

1. Nájomná zmluva s nájomcom Mário Kreček – MARON, Kukučínova 10, Bratislava. Prenájom priestorov na ŠD Mladá Garda, nebytový priestor v suteréne, blok I, miestnosť č. 011 HI – 1 116 B o výmere 9,79 m2. Doba nájmu od 1.11.2012 do 31.12.2013. Účel nájmu – služby pre študentov, pranie a sušenie bielizne. Cena nájmu 41eur/m2/rok t. j. ročne 401,39 eur. Návrh predkladá riaditeľ ÚZ ŠDaJ, cena je v súlade so Smernicou STU.

**UZNESENIE: 7/22/2012-V**

V STU ako kolektívny orgán prerokoval návrh na uzatvorenie nájomnej zmluvy špecifikovanej v bode 2) s pripomienkami.

1. Nájomná zmluva s nájomcom EUROFINS BEL/NOVAMANN s. r. o., Komjatická 73, 940 02 Nové Zámky. Prenájom priestorov na FCHPT. Predmetom sú nebytové priestory v starej budove :

* kancelárie č. 5 o výmere 9 m2, č. 6 o výmere 8m2, č. 8 o výmere 13 m2, situované v suteréne,
* sklady č. 7 o výmere 7m2, č. 9 o výmere 8 m2, č. 10 o výmere 9 m2, č. 11 o výmere 10 m2, všetko v suteréne,
* laboratórium č. 3 o výmere 28m2, č. 7 o výmere 29 m2, č. 8 o výmere 25 m2, č. 12 o výmere 19 m2, č. 15 o výmere 23 m2 – všetko na 1. poschodí,
* sklady č. 6 výmera 4 m2, č. 10 výmera 3m2, č. 13 výmera 11 m2, č. 14 výmera 11 m2, všetko na 1. poschodí,
* kancelária č. 16 výmera 11 m2, č. 17 výmera 12 m2, všetko na 1. poschodí,
* kancelárie č. 4 výmera 17 m2, č. 5 výmera 19 m2, č. 6 výmera 26 m2, všetko na 2. poschodí,
* laboratória na 2. poschodí č. 7 výmera 29 m2, č. 8 výmera 20 m2,
* archív v suteréne č. 3 výmera 20 m2, č. 6 výmera 20 m2 .

Doba nájmu od 1.11.2012 do 30.10.2017. Cena nájmu sklad/archív 14 €/m2/rok, laboratória 50 €/m2/rok, kancelárie 70 €/m2/rok. Ročná výška nájmu 18 132 eur.

Nájomca žiada a FCHPT odporúča akceptovať nižšiu cenu za m2 plochy ako je uvedená v Smernici STU, nakoľko nájomca investoval do predmetu nájmu v priebehu predchádzajúceho nájmu v roku 2008 preukázateľne vlastné prostriedky vo výške 706 397,52 eur. Účelom nájmu je činnosť zameraná na výskum a analýzy v oblasti chemických látok a materiálov, potravín, životného prostredia, kozmetických výrobkov, liečív a produktov a v týchto oblastiach nájomca úzko spolupracuje s fakultou. Návrh predkladá dekan fakulty.

**ÚLOHA: 1/22/2012-V**

V STU ukladá v súvislosti návrhom na uzatvorenie NZ špecifikovanej v bode 2) pripraviť analýzu o vykonaní investícií vo väzbe na zľavu z nájomného v porovnaní so Smernicou č. 3/2011-N na určenie obvyklého nájomného za prenájom nebytových priestorov a voľných plôch vo vlastníctve STU v Bratislave a preveriť písomné povolenia na vykonanie investície do majetku STU. Materiál je potrebné predložiť na ďalšie rokovanie V STU.

Z: D. Faktor

T: 21.11.2012

**K BODU 5: Letná univerzita pre stredoškolákov 2012 – vyhodnotenie**

Materiál uviedol prorektor Peciar ako správu o vyhodnotení zrealizovaného podujatia.

**UZNESENIE: 8/22/2012-V**

V STU berie na vedomie správu o vyhodnotení Letnej univerzity pre stredoškolákov 2012

bez pripomienok.

**K BODU 6: Akadémia Vapac 2012 – vyhodnotenie**

Materiál prezentoval prorektor Peciar ako správu o vyhodnotení zrealizovaného podujatia.

**UZNESENIE: 9/22/2012-V**

V STU berie na vedomie správu o vyhodnotení Akadémie Vapac 2012 bez pripomienok.

**K BODU 7: Portál absolventov – úvodná informácia**

Materiál prezentoval prorektor Horňák. Dokument sa predkladá v súvislosti s prípravou portálu

absolventov.

**UZNESENIE: 10/22/2012-V**

V STU berie na vedomie úvodnú informáciu o portáli absolventov bez pripomienok.

**K BODU 8: Vyhodnotenie prijímacieho konania pre akad. rok 2012/2013**

Materiál prezentoval prorektor Horňák.

**UZNESENIE: 11/22/2012-V**

V STU berie na vedomie materiál Vyhodnotenie prijímacieho konania pre akademický rok 2012/2013 bez pripomienok.

**K BODU 9: Návrh jednotnej firmy označovania budov STU na verejných priestoroch**

Materiál prezentoval prorektor Sokol. K bodu boli prizvaní prof. Ing. arch. Bohumil Kováč, PhD.

a Ing. arch. Lucia Štefancová.

Dokument sa predkladá za účelom zavedenia jednotného vizuálneho štýlu označovania budov

STU na verejných priestoroch.

**UZNESENIE: 12/22/2012-V**

V STU prerokovalo Návrh jednotnej firmy označovania budov STU na verejných priestoroch s pripomienkami a odporúča vykonať potrebné kroky na realizáciu označovania budov STU na verejných priestoroch. Materiál bude predložený na rokovanie KR STU.

**K BODU 10: Analýza správy budov STU – náklady na rekonštrukcie  a energie**

Materiál prezentoval prorektor Sokol ako predbežnú informáciu.

**UZNESENIE: 13/22/2012-V**

V STU berie na vedomie informatívnu správu Analýza správy budov STU – náklady na rekonštrukcie a energie.

**ÚLOHA: 2/22/2012-V**

V STU ukladá v súvislosti s informatívnou správou Analýza správy budov STU – náklady na rekonštrukcie a energie doplniť a prepracovať údaje z jednotlivých fakúlt s cieľom získať materiál s konzistentnými údajmi.

Z: M. Sokol, D. Faktor, dekani

T: 21.11.2012

**K BODU 11: Návrh na udelenie Plakety STU prof. Moravčíkovi**

Materiál prezentoval rektor.

Návrh sa predkladá pri príležitosti životného jubilea 60. rokov.

**UZNESENIE: 14/22/2012-V**

V STU súhlasí s návrhom a odporúča prof. Dr. Ing. Oliverovi Moravčíkovi, dekanovi MTF STU, pri príležitosti životného jubilea udeliť Plaketu STU za mimoriadny prínos pre rozvoj STU v Bratislave.

**K BODU 12: Rôzne**

**K BODU 12/A: Rôzne/Návrh opatrení smerujúcich k formulácii koncepcie vednej politiky STU**

Materiál prezentoval prorektor Biskupič.

Dokument sa predkladá v súlade s plánom úloh a predstavuje oficiálnu deklaráciu dlhodobého

smerovanie vedy a výskumu na STU na obdobie najbližších rokov.

**UZNESENIE: 15/22/2012-V**

V STU berie na vedomie Návrh opatrení smerujúcich k formulácii koncepcie vednej politiky STU.

**K BODU 12/B: Rôzne/Návrh na zahraničné pracovné cesty členov Vedenia STU, alebo zamestnancov STU rektorom poverených z dotácie**

Materiál prezentoval prorektor Horňák.

**UZNESENIE: 16/22/2012-V**

V STU schvaľuje zahraničnú pracovnú cestu na SMARTUNI Kick off Meeting na BTU Budapešť

v dňoch 15. – 16.11.2012 špecifikovanú v bodoch 1) a 2).

|  |  |
| --- | --- |
| Názov podujatia | SMARTUNI Kick Off Meeting – 4TU Initiative |
| Termín podujatia | 15. – 16.11. 2012 |
| Miesto podujatia | Maďarsko, Budapešť,  Budapest University of Technology and Economics |
| Očakávané náklady spolu | 154,10 EUR |
| Účastník cesty | prof. Ing. Stanislav Biskupič, DrSc. |
| Zdroj financovania: | dotácia |

2)

|  |  |
| --- | --- |
| Názov podujatia | SMARTUNI Kick Off Meeting – 4TU Initiative |
| Termín podujatia | 15. – 16.11. 2012 |
| Miesto podujatia | Maďarsko, Budapešť,  Budapest University of Technology and Economics |
| Očakávané náklady spolu | 154,10 EUR |
| Účastník cesty | Ing. Helena Ďurovčíková |
| Zdroj financovania: | dotácia |

**K BODU 12/C: Rôzne/Vyhodnotenie účasti STU v programe Erasmus mobility v roku 2011-2012**

Materiál prezentoval prorektor Horňák.

Dokument sa predkladá v súlade s predpismi pre program Erasmus.

**UZNESENIE: 17/22/2012-V**

V STU prerokovalo materiál Vyhodnotenie účasti STU v programe Erasmus mobility v roku

2011 – 2012.

**K BODU 12/D: Rôzne/Ponuka aplikácie pre smartfóny pre študentov**

Materiál prezentoval prorektor Horňák ako informáciu o ponuke spoločnosti UniApps.

**UZNESENIE: 18/22/2012-V**

V STU prerokovalo materiál Ponuka aplikácie pre smartfóny pre študentov.

**ÚLOHA: 3/22/2012-V**

V STU ukladá v súvislosti s materiálom Ponuka aplikácie pre smartfóny pre študentov zorganizovať osobitné stretnutie so zástupcom spoločnosti a CVT STU s cieľom získať detailnejšie informácie o realizácii ponuky.

Z: F. Horňák

T: 21.11.2012

**K BODU 12/E: Rôzne/Správa o stave súdnych sporov STU**

Materiál prezentoval kvestor ako informáciu - prehľad prebiehajúcich súdnych sporov

a správnych konaní.

**UZNESENIE: 19/22/2012-V**

V STU berie na vedomie správu o stave súdnych sporov a správnych konaní na STU a odporúča

predložiť materiál na rokovanie KR STU.

**OZNAMY:**

Rektor

* v súvislosti s prípravou projektu UVP informoval o stretnutí so štátnym tajomníkom a vybraných dekanov na pôde STU

Prorektor Horňák

* informoval o vizuále plagátu a realizácii seminára Vzdelávanie na STU, ktorý sa bude konať 12.11.2012 v Aule na Mýtnej

Prorektor Peciar

* informoval o požiadavke MŠVVaŠ SR na nomináciu člena STU do „Národnej Steering Group“ pre PA7 DS (prioritná oblasť 7 „Stratégie EÚ pre Dunajské krajiny“ – „Vedomostná spoločnosť“)

Kvestor

* informoval o novele Zákonníka práce, ktorá znevýhodňuje Dohody o vykonaní práce, kde nás čaká omnoho komplikovanejšia agenda a administratíva
* s účinnosťou od 1.11.2012 vstupuje do platnosti nová organizačná štruktúra STU a R STU

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| November | 7.11.2012 | KR STU | 14:00 |  |
|  | 12.11.2012 | PAS STU | 14:00 |  |
|  | 21.11.2011 | V STU | 9:00 |  |
|  | 26.11.2012 | AS STU | 14:00 | 12:00 obed |

Zapísala: 7.11.2012 Zápisnicu overil: 7.11.2012

Erika Jevčáková prof. Ing. Marián Peciar, PhD., v. r.

Príloha k uzneseniu č. 4/22/2012-V



